कर्ज में डूबे िकराना व्यवसायी ने फांसी लगाकर की आत्महत्या
बीसी चलाने वाले किराना व्यापारी कर्ज में डूब गया था। शुक्रवार की सुबह उसने अपनी किराना दुकान में फांसी लगाकर आत्महत्या कर ली। पुलिस ने शव को पंचनामा कर दुर्ग मरच्यूरी में रखवा दिया है। शनिवार को पीएम होगा। छावनी पुलिस ने बताया कि बापू नगर जोन-2 निवासी उमेश कुमार साह पिता स्व. महाजन प्रसाद (45) की पावर हाउस स्टेशन के पास किराने की दुकान एवं सामने होटल है। उमेश कुमार बीसी खिलाने का काम करता था। इस कारण वह कर्ज में डूब गया था। बीसी संचालक होने की वजह से लोग लगातार पैसे के लिए दबाव बना रहे थे। जिसके चलते वह परेशान था। शुक्रवार की सुबह 8 बजे उमेश कुमार के नौकर एम. अपन्ना ने दुकान खोली तो वह फांसी पर लटका मिला। अपन्ना ने इसकी जानकारी छावनी पुलिस को दी। परिजनों के बाहर जाने की वजह से शव का पीएम शुक्रवार को नहीं कराया जा सका। शनिवार को परिजनों के आने पर पीएम कराया जाएगा। पुलिस का कहना है कि पुलिस इसे आत्महत्या मानकर चल रही है। पीएम रिपोर्ट आने के बाद ही पता चल पाएगा कि उसने आत्महत्या की या हत्या की गई है।
hin_Deva hin_Deva